ngwarisaké karyané, sing wis dibabar lan durung dibabar, marang kancané Max Brod mawa instruksi cetha, manawa kabèh kudu dibesmi sawisé patiné Kafka. Kafka nulis: "Max sing budiman, panyuwun pungkasanku: kabèh sing taktinggalaké ... awujud buku padinan, naskah, layang-layang (duwèkku dhéwé lan saka wong liya), skètsa, lan sapanjuré kudu diobonga tanpa diwaca.[107][108] Brod mutusaké ora nglaksanakaké panjaluké Kafka lan mbabar roman serta sawetara kompilasi antara taun 1925 lan 1935. Dhèwèké nggawa akèh dokumèn sing panggah durung dibabar ing koperé menyang Palèstina, nalika dhèwèké ngungsi rana taun 1939.[109] Yang-yangané Kafka sing pungkasan, Dora Diamant (ing tembé Diamant-Lask), uga nglirwakaké panjaluké, dhèwèké ndhelikaké 20 buku sekrip lan 35 layang. Kabèh iku banjur dibeslah déning Gestapo ing taun 1933, nanging para pakar isih nggolèki barang-barang iku.[110]